CELEX: 62006CJ0226
Nuqqas ta’ Stat li jwettaq obbligu
Direttiva 89/391/KEE
Miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol
Artikoli 2, 10(1), u 12(3) u (4)
Traspożizzjoni mhux konformi

Nuqqas ta’ Stat li jwettaq obbligu – Nuqqas li jadotta, fit-terminu previst, id-dispożizzjonijiet neċessarji kollha sabiex
jikkonforma ruħu mal-Artikoli 2, 10(1) u 12(3) u (4) tad-Direttiva tal-Kunsill 89/391/KEE, tat-12 ta’ Ġunju 1989, dwar l-introduzzjoni
ta’ miżuri sabiex jinkoraġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, p. 1).
Dispożittiv
1)
Billi ma adottatx, fit-terminu previst, il-liġijiet, ir-regolamenti u d-dispożizzjonjiet amministrattivi neċessarji kollha
sabiex tikkonforma ruħha mal-Artikoli 2, 10(1) kif ukoll 12(3) u (4) tad-Direttiva tal-Kunsill 89/391/KEE, tat-12 ta’ Ġunju
1989, dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol, ir-Repubblika
Franċiża naqset milli twettaq l-obbligi tagħha taħt din id-direttiva.
2)
Ir-Repubblika Franċiża hija kkundannata għall-ispejjeż.